Som maler ble Jansson i 1940- og 1950-årene regnet blant de fremste i Finland. Som illustratør hadde Jansson flere større utsmykningsoppgaver i 1940-årene: veggmalerier til Strömbergs fabrikk i Sockenbacka 1945 og i Stadshuskällaren i Helsingfors i 1947, videre en barnehage i Kotka i 1949, et selskapslokale i Fredrikshamn og en yrkesskole i Kotka i 1952 og i Nordiska Föreningsbanken i Helsingfors 1954. Hun har også laget kirkeutsmykninger. I tillegg til sine egne utgivelser illustrerte Jansson bøker av forfattere som J.R.R. Tolkien og Lewis Carroll.